**แนวทางการขับเคลื่อนนโยบายกระทรวงมหาดไทย (Quick wins)****ข้อ 4 การเร่งแก้ไขปัญหาหนี้ครัวเรือน อย่างเป็นระบบ คืนรอยยิ้มให้ครอบครัว**

**เรื่อง การเพิ่มมูลค่าจากขยะ โดยผสมผสานกับอัตลักษณ์ท้องถิ่น (Soft Power)**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. ที่มาและความสำคัญ**

**เ**มื่อวันที่ 7 สิงหาคม 2568 นายภูมิธรรม เวชยชัย รองนายกรัฐมนตรี และรัฐมนตรีว่าการกระทรวงมหาดไทย เป็นประธานในการประชุมมอบนโยบายสำคัญเร่งด่วนของกระทรวงมหาดไทย (8 Quick Wins: 3 ไร้ทุกข์ 5 สร้างสุข) และการขับเคลื่อนการป้องกัน ปราบปราม และแก้ไขปัญหายาเสพติด ณ ห้องรอยัล จูบิลี่ ศูนย์แสดงสินค้าและการประชุมอิมแพ็ค เมืองทองธานี อำเภอปากเกร็ด จังหวัดนนทบุรี

กรมส่งเสริมการปกครองท้องถิ่นได้มีการส่งเสริมและสนับสนุนให้องค์กรปกครองส่วนท้องถิ่นได้ดำเนินการบริหารจัดการขยะในพื้นที่ ตามประกาศกระทรวงมหาดไทย เรื่อง การจัดการมูลฝอย   
พ.ศ. 2567 พร้อมทั้งได้กำหนดแนวทางการขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” เป็นประจำทุกปี เพื่อให้องค์กรปกครองส่วนท้องถิ่นได้มีการบริหารจัดการขยะครอบคลุมทั้งในระดับต้นทาง กลางทาง และปลายทาง โดยเฉพาะอย่างยิ่งการบริหารจัดการขยะต้นทางในระดับครัวเรือน จะสามารถ  
ช่วยลดปัญหาปริมาณขยะล้นเมือง ปัญหามลพิษและสิ่งแวดล้อม ลดภาระขององค์กรปกครองส่วนท้องถิ่น  
ในการเก็บขนและกำจัดขยะ และยังสามารถนำผลประโยชน์ที่เกิดขึ้นจากการบริหารจัดการขยะกลับมาพัฒนาการให้บริการสาธารณะขององค์กรปกครองส่วนท้องถิ่นในด้านต่าง ๆ ได้

กรมส่งเสริมการปกครองท้องถิ่น โดยกองสาธารณสุขและสิ่งแวดล้อมท้องถิ่นจึงได้กำหนดแนวทางการสร้างอาชีพ และเพิ่มรายได้ให้ประชาชนในท้องถิ่น**ผ่านการเพิ่มมูลค่าจากขยะ โดยผสมผสานกับอัตลักษณ์ท้องถิ่น (Soft Power)** เพื่อเผยแพร่ให้องค์กรปกครองส่วนท้องถิ่นที่มีความสนใจสามารถศึกษาและใช้ประโยชน์เป็นแนวทางในการบริหารจัดการขยะในพื้นที่ให้มีประสิทธิภาพ สามารถลดปริมาณขยะ  
ที่จะไปสู่บ่อฝังกลบลดภาระขององค์กรปกครองส่วนท้องถิ่นในการจัดการปัญหาขยะ รักษาสิ่งแวดล้อมและ  
ลดการใช้ทรัพยากรธรรมชาติ และสามารถสร้างอาชีพและเพิ่มรายได้ให้กับประชาชนในท้องถิ่นได้อย่างยั่งยืน

**2. ระเบียบและกฎหมายที่เกี่ยวข้อง**

2.1 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครอง  
ส่วนท้องถิ่น พ.ศ. 2542 และที่แก้ไขเพิ่มเติม

มาตรา 16 ให้เทศบาล เมืองพัทยา และองค์การบริหารส่วนตำบลมีอำนาจและหน้าที่  
ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (16) ส่งเสริม  
การมีส่วนร่วมของราษฎรในการพัฒนาท้องถิ่น (18) การกำจัดมูลฝอย สิ่งปฏิกูล และน้ำเสีย

มาตรา 17 ให้องค์การบริหารส่วนจังหวัดมีอำนาจและหน้าที่ในการจัดระบบบริการสาธารณะเพื่อประโยชน์ของประชาชนในท้องถิ่นของตนเอง (8) การส่งเสริมการมีส่วนร่วมของราษฎรในการพัฒนาท้องถิ่น (11) การกำจัดมูลฝอยและสิ่งปฏิกูลรวม (12) การจัดการสิ่งแวดล้อมและมลพิษต่าง ๆ

2.2 พระราชบัญญัติเทศบาล พ.ศ. 2496 และที่แก้ไขเพิ่มเติม

มาตรา 50 ภายใต้บังคับแห่งกฎหมาย เทศบาลตำบลมีหน้าที่ต้องทำในเขตเทศบาล ดังต่อไปนี้ (3) รักษาความสะอาดของถนนหรือทางเดินและที่สาธารณะ รวมทั้งการกำจัดมูลฝอยและสิ่งปฏิกูล

/2.3 พระราชบัญญัติ…

2.3 พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม

มาตรา 67 ภายใต้บังคับแห่งกฎหมาย องค์การบริหารส่วนตำบล มีหน้าที่ต้องทำในเขตองค์การบริหารส่วนตำบล ดังต่อไปนี้ (2) รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและสิ่งปฏิกูล

2.4 ประกาศกระทรวงมหาดไทย เรื่อง การจัดการมูลฝอย พ.ศ. 2567

ข้อ 6 การจัดการมูลฝอยตามประกาศนี้ให้ราชการส่วนท้องถิ่นดำเนินการตามหลักการพัฒนาอย่างยั่งยืน โดยจัดให้มีระบบจัดการและกำจัดมูลฝอยที่มีประสิทธิภาพ เป็นมิตรต่อสิ่งแวดล้อม  
และสามารถนำไปใช้ให้เกิดประโยชน์ด้านอื่น ๆ ได้

ข้อ 7 ราชการส่วนท้องถิ่นต้องรณรงค์สร้างความรับรู้ ความเข้าใจ และจิตสำนึก  
ให้ประชาชนในท้องถิ่นมีส่วนร่วมในการลดปริมาณและคัดแยกตามประเภทมูลฝอย เช่น มูลฝอยทั่วไป มูลฝอยอินทรีย์ มูลฝอยนำกลับมาใช้ใหม่ มูลฝอยที่เป็นพิษหรืออันตราย และมูลฝอยติดเชื้อ โดยทิ้งมูลฝอยลงภาชนะรองรับที่จัดให้อย่างถูกประเภท หรือจัดเก็บโดยใช้ถุงสีแยกประเภทมูลฝอย ทั้งนี้ เพื่อนำกลับมาใช้ใหม่และ  
มีความรับผิดชอบในการจัดการมูลฝอย ณ แหล่งกำเนิด รวมตลอดทั้งเปิดเผยข้อมูลและรายงานผล  
การดำเนินงานให้ประชาชนทราบ

**3. เป้าหมายของแนวทางในการเพิ่มมูลค่าจากขยะ โดยผสมผสานกับอัตลักษณ์ท้องถิ่น (Soft Power)**

องค์กรปกครองส่วนท้องถิ่นมีการการสร้างอาชีพ เพิ่มรายได้ให้กับประชาชน**ผ่านการเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power) อย่างน้อย 1 องค์กรปกครองส่วนท้องถิ่น 1 ผลิตภัณฑ์**

**4. ตัวอย่างการเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power)**

| **ประเภทขยะ** | **รายละเอียด** |
| --- | --- |
| 1. ขยะเปียกหรือขยะอินทรีย์ | ๑) การนำเศษกิ่งไม้ ตะเกียบ และเปลือกไม้มาจัดทำถ่านผ่านกระบวนการอบด้วยเตาเผาถ่าน ลดการใช้วัสดุไม้ตัดใหม่ และสามารถใช้แทนแก๊สหุงต้มได้  2) การจัดทำกระเป๋า หมวกสาน กระปุกออมสิน หรืออุปกรณ์ของใช้จากวัสดุธรรมชาติ เช่น เชือกกล้วย ใบมะพร้าว ใบลาน ตอกไผ่ ต้นกก ผักตบชวา เป็นต้น  3) การจัดทำปุ๋ยหมักหรือน้ำหมักจากเศษขยะอินทรีย์ เศษอาหาร ผักตบชวา เศษใบ้ไม้กิ่งไม้ มูลสัตว์ เป็นต้น  4) การทำน้ำยาล้างจาน น้ำยาอเนกประสงค์จากเปลือกผลไม้ |
| 2. ขยะแห้งที่ไม่สามารถขายเป็นขยะ รีไซเคิลได้ | 1) การนำขยะเศษพลาสติกมาจัดทำจาน ที่รองแก้ว ผ่านกระบวนการความร้อนจากเครื่องหลอมเหลวบีบอัดลงแม่พิมพ์  2) หมอนหลอด จากการบรรจุไส้หมอนด้วยหลอดพลาสติกในเสื้อผ้าที่ไม่ใช้แล้ว เบาะรองกันแผลกดทับจากหลอดกาแฟใช้แล้ว  3) ไม้กวาดจากขวดพลาสติก กระเป๋าถักจากถุงพลาสติก  4) การจัดทำกระเป๋า หมวกสาน กระปุกออมสิน ตะกร้า จากเส้นพลาสติกที่ได้จากการรีดขวดพลาสติก  5) ภาพพิมพ์นูนต่ำจากกล่องบรรจุภัณฑ์  6) เก้าอี้และโต๊ะจากยางรถยนต์และเศษไม้ใช้แล้ว  7) การนำขวดและเศษพลาสติกมาจัดทำอิฐเชิงนิเวศ (Eco Bricks) เพื่อนำไปก่อสร้างอาคารโรงเรือนขนาดเล็กได้  8) หอกลั่นน้ำมันจากขยะพลาสติก ผ่านกระบวนการไพโรไลซิส (Pyrolysis)  9) พรมเช็ดเท้าจากเศษผ้า  10) รองเท้าจากเศษขยะในทะเล  11) จาน ชาม และช้อนจากกะลากะทิ  12) กระถางต้นไม้จากยางรถยนต์เก่า |

**5. แนวทางในการขับเคลื่อนการเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power)**

**/ขั้นตอน ….**

| **ระดับ** | **แนวทางการดำเนินงาน** |
| --- | --- |
| **อปท.** | 1. **จัดประชุม**ร่วมกับเครือข่าย อาสาสมัครท้องถิ่นรักษ์โลก หรือกลุ่มต่าง ๆ ในพื้นที่ เช่น ธนาคารขยะ กลุ่มสตรี กลุ่มผู้สูงอายุ กลุ่มเครือข่ายเด็กและเยาวชน เพื่อหาแนวทางการเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power) เพื่อคัดเลือกประเภทรูปแบบการสร้างรายได้จากขยะ อย่างน้อย 1 รูปแบบ (นอกเหนือจากธนาคารขยะ) |
| 2. **จัดอบรมให้ความรู้**/กิจกรรมการศึกษาดูงาน การเพิ่มมูลค่าจากขยะโดยผสมผสาน กับอัตลักษณ์ท้องถิ่น (Soft Power) ตามรูปแบบที่ได้มีการประชุมคัดเลือกตามขั้นตอน 1 |
| 3. **จัดทำวิดีถอดบทเรียน**การเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power) เพื่อเป็นการเผยแพร่ประชาสัมพันธ์การเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power) ให้กับประชาชนได้เห็นคุณค่าและให้ความสำคัญในการเข้าร่วมกิจกรรม โดยมีการดำเนินการ ดังนี้  3.1 รูปแบบการดำเนินการ  1) นายกเทศมนตรีหรือนายกองค์การบริหารส่วนตำบล หรือผู้บริหารองค์กรปกครองส่วนท้องถิ่นเป็นผู้นำเสนอเนื้อหาการเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power) ของตนเอง  2) คลิปวิดีโอความยาวไม่เกิน 5 นาที โดยบันทึกชื่อไฟล์วิดีโอ เป็น “การเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power) ของเทศบาล/องค์การบริหารส่วนตำบล.............”  3) วิดีโอดังกล่าวให้มีองค์ประกอบตราสัญลักษณ์ จำนวน 5 หน่วยงาน เรียงตามลำดับ ได้แก่ กระทรวงมหาดไทย กรมส่งเสริมการปกครองท้องถิ่น ตราจังหวัด ตราองค์กรปกครอง ส่วนท้องถิ่น และตราอาสาสมัครท้องถิ่นรักษ์โลก  4) เผยแพร่ผ่านช่องทาง Youtube Facebook หรือ Tiktok ขององค์กรปกครอง ส่วนท้องถิ่นที่ประชาชนสามารถเข้าถึงได้  5) จัดส่ง URL ของวิดีโอให้อำเภอ/จังหวัด ตามแบบรายงานที่กรมส่งเสริมการปกครองท้องถิ่นกำหนด  3.2 เนื้อหาในการจัดทำคลิปวิดีโอ  1) การเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power) ในชุมชนท้องถิ่นของตนเอง ได้แก่ ปัจจัยความสำเร็จ กลไกวิธีในการขับเคลื่อน  2) การจัดอบรมให้ความรู้การเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power) สาเหตุที่เลือกชุมชนนั้น ๆ ปัญหาอุปสรรค และแนวทางการแก้ไข  3) ประโยชน์ที่ชุมชนและองค์กรปกครองส่วนท้องถิ่นได้รับจากการเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power) เช่น ค่าใช้จ่ายในการเก็บขน/กำจัดขยะที่ลดลง การลดทรัพยากรมนุษย์ในการเก็บขนขยะ ประโยชน์ด้านสิ่งแวดล้อม  4) อบรมให้ความรู้การเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power) สู่ความยั่งยืน เช่น กลไกหรือกลยุทธ์ที่สร้างความยั่งยืน วิธีการสร้างการมีส่วนร่วม จากภาคีเครือข่าย |
| **อำเภอ** | 1. สนับสนุนองค์กรปกครองส่วนท้องถิ่นในการฝึกอบรบ/สนับสนุนวิทยากรในการอบรม ให้ความรู้/กิจกรรมการศึกษาดูงาน การเพิ่มมูลค่าจากขยะโดยผสมผสานกับอัตลักษณ์ท้องถิ่น (Soft Power) ขององค์กรปกครองส่วนท้องถิ่น  2. ประสานภาคีเครือข่าย เช่น สำนักงานพัฒนาชุมชนอำเภอ สำนักงานเกษตรอำเภอ เพื่อขอความอนุเคราะห์ในการอบรมให้ความรู้กับกลุ่มอาชีพต่าง ๆ  3. รวบรวมผลการดำเนินงานให้จังหวัดตามแบบรายงานที่กรมส่งเสริมการปกครองท้องถิ่นกำหนด  4. สร้างการรับรู้และประชาสัมพันธ์วิดีโอถอดบทเรียนการเพิ่มมูลค่าจากขยะโดยผสมผสาน กับอัตลักษณ์ท้องถิ่น (Soft Power) ขององค์กรปกครองส่วนท้องถิ่น  5. สำนักงานส่งเสริมการปกครองท้องถิ่นอำเภอนำผลการขับเคลื่อนการสร้างอาชีพ และเพิ่มรายได้ให้ประชาชนในท้องถิ่นผ่านการเพิ่มมูลค่าจากขยะ โดยผสมผสานกับอัตลักษณ์ท้องถิ่น (Soft Power) เสนอที่ประชุมหัวหน้าส่วนราชการประจำอำเภอ กำนัน ผู้ใหญ่บ้าน เป็นประจำทุกเดือนและรายงานให้จังหวัดทราบ |
| **จังหวัด** | 1. จัดประชุมซักซ้อมแนวทางการขับเคลื่อนการสร้างอาชีพ และเพิ่มรายได้ให้ประชาชน ในท้องถิ่นผ่านการเพิ่มมูลค่าจากขยะ โดยผสมผสานกับอัตลักษณ์ท้องถิ่น (Soft Power) ให้กับสำนักงานส่งเสริมการปกครองท้องถิ่นอำเภอและองค์กรปกครองส่วนท้องถิ่นในพื้นที่ทราบ และดำเนินการต่อไป  2. รวบรวมข้อมูลและแบบรายงานการดำเนินงานขององค์กรปกครองส่วนท้องถิ่นให้กรมส่งเสริมการปกครองท้องถิ่นทราบ **กำหนดให้รายงานครั้งแรก วันที่ 15 กันยายน 2568 และ ครั้งถัดไปทุกวันที่ 5, 15 ของทุกเดือน จนครบถ้วนทุกองค์กรปกครองส่วนท้องถิ่น** โดยมีข้อมูลประกอบด้วย  1) อัตลักษณ์ท้องถิ่นของผลิตภัณฑ์ (Soft Power)  2) ชื่อผลิตภัณฑ์  3) ชื่อกลุ่มชุมชน  4) จำนวนประชาชนที่เข้าร่วม  5) รายได้ที่เกิดขึ้นจากการดำเนินงาน  6) การจัดอบรมให้ความรู้การสร้างรายได้จากขยะ  7) การประชาสัมพันธ์การสร้างอาชีพและเพิ่มรายได้จากขยะ  8) URL Google Drive ภาพถ่ายกิจกรรม  9) URL วิดีโอถอดบทเรียนฯ  3. สำนักงานส่งเสริมการปกครองท้องถิ่นจังหวัดนำผลการขับเคลื่อนการสร้างอาชีพ และเพิ่มรายได้ให้ประชาชนในท้องถิ่นผ่านการเพิ่มมูลค่าจากขยะ โดยผสมผสานกับอัตลักษณ์ท้องถิ่น (Soft Power) เข้าที่ประชุมคณะกรรมการจัดการสิ่งปฏิกูลและมูลฝอยจังหวัด หรือนำเสนอ ที่ประชุมคณะกรมการจังหวัดหรือผู้บริหารท้องถิ่นประจำเดือน เพื่อนำเสนอผลิตภัณฑ์ จากองค์กรปกครองส่วนท้องถิ่นในจังหวัดเป็นประจำทุกเดือนและรายงานให้กรมส่งเสริม การปกครองท้องถิ่นทราบ  4. สร้างการรับรู้และประชาสัมพันธ์วิดีโอถอดบทเรียนการเพิ่มมูลค่าจากขยะโดยผสมผสาน กับอัตลักษณ์ท้องถิ่น (Soft Power) ขององค์กรปกครองส่วนท้องถิ่น |

**1) แบบรายงานการสร้างอาชีพ และเพิ่มรายได้ให้ประชาชนในท้องถิ่นผ่านการเพิ่มมูลค่าจากขยะ   
โดยผสมผสานกับอัตลักษณ์ท้องถิ่น (Soft Power)**

****

**2.) ช่องทางการรายงานผลการขับเคลื่อนการสร้างอาชีพ และเพิ่มรายได้ให้ประชาชนในท้องถิ่น  
ผ่านการเพิ่มมูลค่าจากขยะ โดยผสมผสานกับอัตลักษณ์ท้องถิ่น (Soft Power)**

****

**รายงานครั้งแรก วันที่ 15 กันยายน 2568 และครั้งถัดไปทุกวันที่ 5, 15 ของทุกเดือน**

**จนครบถ้วนทุกองค์กรปกครองส่วนท้องถิ่น**

**ผู้ประสานงาน**

1. นายชานนท์ วงษ์พจนี ผู้อำนวยการกองสาธารณสุขและสิ่งแวดล้อมท้องถิ่น โทรศัพท์ 081-8523167

2. นายภูมิ ปฏิสันถาวร นักวิเคราะห์นโยบายและแผนชำนาญการ โทรศัพท์ 091-4042211

3. นายภิเษก มีทอง นักวิเคราะห์นโยบายและแผนชำนาญการ โทรศัพท์ 095-1696419

4. นางสาวบุษน้ำเพชร เหล่าเจริญ นักวิเคราะห์นโยบายและแผนปฏิบัติการ โทรศัพท์ 085-8921882